**Željko Joksimović - Glazbena čarolija u Varaždinu za nezaboravan ženski izlazak!**

Pripremite se za večer puno romantike, ritma i zabave jer miljenik ženske publike Željko Joksimović, stiže u Varaždin 15. rujna, a to je događaj koji se ne propušta! Svojim nevjerojatnim talentom, harizmom i hitovima koji su osvojili srca diljem regije, Željko će Vas odvesti na glazbeno putovanje koje će ostati urezano u vašim sjećanjima.

Željko će stihovima pjesama *Nije ljubav stvar, Nisam te zbog lepote voleo* i *Leđa o leđa,* probuditi najdublje emocije, dopuštajući vam da osjetite čaroliju istinske ljubavi kroz njegovu glazbu. Željko će vas u istoj večeri i rasplesati izvodeći svoje legendarne pjesme poput *Milimetar,* *Varnice* i *Drska ženo plava*. Bit će to veče kada će se svaka riječ njegovih pjesama činiti kao da je napisana samo za vas.

Željko Joksimović autor je pjesama koje su postale vječni evergreeni, poput *Nesanica* (izvođač Toše Proeski), *Miljacka* (Halid Bešlić) i *Lejla* (izvođač Hari Mata Hari). Njegova glazbena baština osvježava duše i povezuje generacije.

I kao šlag na kraju, Željko Joksimović će izvesti će i hit pjesmu Ponoć, koju je napisao u suradnji s pokojnim Predragom Živkovićem Tozovcem, posvećujući je velikanu narodne glazbe Tomi Zdravkoviću.

Dakle, označite datum 15. rujna na svom kalendaru, osigurajte ulaznice putem sustava eventim.hr. i pozovite svoje prijateljice na nezaboravnu noć u varaždinskoj Areni, punu glazbe i emocija sa Željkom Joksimovićem. Upišite ovu večer u vaša nezaboravna ljetna sjećanja!